Ինչպես թուրքական Hurriyet-ի հրապարկումից հայտնի դարձավ, ռուս-թուրքական հաշտեցման գործընթացում սկզբնապես ներգրավված են եղել հինգ անձինք, վերջում գործընթացին միացել եւ այն ավարտին է հասցրել վեցերորդ անձը՝ Ղազախստանի նախագահ Նուրսուլթան Նազարբաեւը: Եվ դա այն պարագայում, երբ գործընթացն սկսողը եւ գլխավոր ֆիգուրանտը եղել է Չավիթ Չագլար անվամբ մի վաճառական, որը ԽՍՀՄ փլուզումից ի վեր ՌԴ Դաղստանի մարզում զբաղվել է ձեռներեցությամբ եւ, ինչպես մանրամասնել է Hurriyet-ը, 1990-ականներին եղել է Թուրքիայի պետության կապավորը Հեյդար Ալիեւի հետ. թե այն ժամանակ, երբ Ալիեւը գտնվել է Նախիջեւանում, թե ավելի ուշ, երբ Ալիեւը տեղափոխվել է Բաքու եւ ստանձնել Ադրբեջանի նախագահի պաշտոնը: